kardosdrur/scandi-wiki huggingface dataset:
Gjordbue

Gjordbuer eller gurtbuer er
forstærkningsbuer, som anbringes under forskellige
hvælvinger. De deler tøndehvælvinger i
kortere afsnit, og da de er tykkere
end hvælvingen, har de enten deres
fremspring over eller under denne, i sidste tilfælde
udgående fra piller, som springer frem fra
sidevæggene. 

Ved et hvælvingssystem af
kors-hvælvinger eller krydshvælvinger danner gjordbuer
adskillelsen mellem de enkelte hvælvinger og
udgår da enten fra murpiller eller fritstående
piller og søjler.

Se også 
 Bue (bygningsdel)

Eksterne henvisninger 
   Wikimedia Commons har flere filer relaterede til hvælvinger – mange med gjordbuer

Kilde 
 Opslag af arkitekterne  Erik Schiødte og Carl Brummer i Salmonsens Konversationsleksikon,  bd. 9, s. 746

Bygningsdele
Steffen Jensen

Steffen Jensen (født 28. februar 1956 i Randers) er en dansk journalist og mellemøstkorrespondent for TV2/DANMARK.

Jensen har læst forhistorisk, bibelsk og romersk arkæologi, Mellemøststudier og journalistik. 

Steffen Jensen har som journalist arbejdet for Berlingske Tidende, Weekendavisen, Det Fri Aktuelt, DR, Radioavisen og TV2/DANMARK.

I 1988 var Jensen med til at starte TV 2 og har siden været tv-stationens Mellemøstkorrespondent. Siden 1991 har han haft fast bopæl i Jerusalem.

Bibliografi 
 Untold Stories – Billeder og beretninger fra Mellemøsten (2012)
 Rapport fra en ørkenspejling. Snapshots fra et reporterliv i Mellemøsten (2007) og (2009).
 Bekymringen rundt (medforfatter) (2004)

Eksterne henvisninger 
 Steffen Jensens hjemmeside

Journalister ved Berlingske
Journalister fra Danmark
Journalister ved Weekendavisen
Ansatte ved TV 2
Almindelig akeleje

 
Almindelig akeleje (Aquilegia vulgaris) er en 40-100 cm høj urt, der er almindelig plantet og i Danmark findes forvildet hist og her. På Bornholm vokser den dog vildt i fugtige enge og krat.

Beskrivelse 
Almindelig akeleje er en flerårig, urteagtig plante med en opret, busket vækst. Stænglerne er oprette og forgrenede uden hår. De grundstillede blade er flerdobbelt trekoblede med omvendt ægformede småblade, der er trelappede med tandet rand. Stængelbladene har aflange småblade med hel rand.

Blomstringen sker i juni-august, hvor man finder blomsterne samlet i endestillede, åbne stande. De enkelte blomster er 5-tallige med to kranse af blosterblade, hvoraf den inderste har lange nektarsporer. Blomsterne er blå eller blåviolette. Frugterne er 5-rummede bælgkapsler med mange frø.

Rodsystemet består af en kraftig jordstængel og grove siderødder.

Højde x bredde og årlig tilvækst: 0,75 x 0,50 m (75 x 50 cm/år).

Voksested 

Almindelig akeleje er udbredt i Nordafrika og Europa. I Danmark findes den – meget sjældent – på Bornholm. Arten er knyttet til lysåbne eller let skyggede voksesteder med fugtig, kalk- og næringsrig jord. Derfor træffes den mest i lysninger, langs skovbryn og i enge.

På fugtige, lysåbne voksesteder i de østrigske alper findes arten sammen med bl.a. alm. brunelle, alm. kællingetand, bjergbaldrian, bjergknopurt, bjergrose, buksbommælkeurt, dueskabiose, dværgklokke, europæisk engblomme, fruebær, lav bakketidsel, pilebladet tusindstråle, rundbladet bærmispel og vårlyng

Giftighed 
Hele planten er giftig.

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Haveplanter
Blå blomster
Shiyan

Shiyan (kinesisk: 十堰; pinyin: Shíyàn) er en by på præfekturniveau i provinsen Hubei i det centrale Kina. Præfekturet har et samlet areal på 23.600 km2 og en befolkning på 	3.460.000 mennesker.

Administrative enheder 
Shiyan består af to bydistrikter, fem amter og et byamt:
 Bydistriktet Zhangwan (张湾区), 652 km², cirka 260.000 indbyggere (2003);
 Bydistriktet Maojian (茅箭区), 578 km², cirka 240.000 indbyggere (2003);
 Amtet Yun (郧县), 3.862 km², cirka 610.000 indbyggere (2003);
 Amtet Zhushan (竹山县), 3.585 km², cirka 450.000 indbyggere (2003);
 Amtet Fang (房县), 5.112 km², cirka 500.000 indbyggere (2003);
 Amtet Yunxi (郧西县), 3.510.km², cirka 500 000 indbyggere (2003);
 Amtet Zhuxi (竹溪县), 3.300 km², cirka 360.000 indbyggere (2003);
 Byamtet Danjiangkou (丹江口市), 3.121 km², cirka 490.000 indbyggere .

Trafik 
Kinas rigsvej 209 løber gennem området. Den begynder i Hohhot i Indre Mongoliet, krydser gennem provinserne Shanxi, Henan, Hubei, Hunan og ender i havnebyen Beihai i Guangxi.

Kinas rigsvej 316 løber gennem området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

Bypræfekturer i Hubei
Under the Blade

Under The Blade, er første album af Twisted Sister, udgivet 1982, 18. september.

Albummet indeholdte følgende sange:

 What You Don't Know (Sure Can Hurt You)
 Bad Boys (Of Rock 'n' Roll)
 Run for Your Life
 Sin After Sin
 Shoot 'em Down
 Destroyer
 Under the Blade
 Tear It Loose
 Day of the Rocker

Album fra 1982
Wanze

Wanze er en vallonsk kommune i provinsen Liège i Belgien. Den består af de tidligere kommuner Wanze, Antheit, Bas-Oha, Huccorgne, Moha og Vinalmont.

Under Tour de France 2010, var Wanze startby for den 213 km lange 3. etape med mål i den franske by Arenberg Porte du Hainaut.

Kommuner i Belgien
Tour de France-byer
Aalborg KFUM Fodbold

Aalborg KFUM Fodbold er en dansk fodboldklub hjemmehørende i Hasseris i Aalborg. Klubben var tidligere en del af Aalborg KFUM Idrætsklub, der er stiftet den 17. juni 1938. Fodboldklubben blev udskilt fra moderklubben den 21. oktober 1991. Aalborg KFUM Fodbold spiller sine hjemmekampe på Aalborg KFUM Stadion, Under Lien 60, 9000 Aalborg.

Kilder / eksterne henvisninger 
 Aalborg KFUM Fodbold

Fodboldklubber under DBU Jylland
Etableret i 1991
Hasseris
KFUM Fodbold
Gueugnon

Gueugnon er en commune i Saône-et-Loire départementet i det østlige Frankrig.

Under Tour de France 2010, var Gueugnon målby for den 227,5 km lange 6. etape med start i Montargis.

Økonomi 
Den primære industri i byen er et stålværk drevet af Arcelor.

Venskabsby 
Gueugnon er en venskabsby med Otterberg, Tyskland.

Se også 
 FC Gueugnon

Referencer 
  INSEE commune file

Eksterne henvisninger 

 Officielle hjemmeside

Byer i Saône-et-Loire
Tour de France-byer
Axel Schovelin

Axel Thorsen Schovelin (22. marts 1827 i København – 18. december 1893 på Frederiksberg) var en dansk landskabsmaler, bror til officeren og politikeren Julius Schovelin (1821-1870) og far til nationaløkonomen og politikeren Julius Schovelin (1860-1933).

Schovelin var søn af boghandler Peter Thorsen Schovelin (død 1871) og Anna Cathrine Elisabeth født Larsen. Allerede som lille dreng viste han lyst og anlæg for tegning og blev i en alder af 12 år elev af Kunstakademiet, til hvis modelskole han opflyttedes 1846; i 1848 debuterede han som udstiller på Charlottenborg med to billeder, Morgen ved Stranden og Skovparti, og i de følgende år mødte han med en række større og mindre sjællandske landskaber, af hvilke i 1850 Parti ved Raavad, Eftermiddagsbelysning, i 1851 Parti ved gamle Frederiksdal med Lyngby i Baggrunden og En Sommerdag, Motiv ved Ravaddam samt i 1855 Den østlige Del af Charlottenlund, Formiddagsbelysning erhvervedes af Kunstforeningen, der også i hans senere tid jævnlig købte af hans arbejder.

I 1851 ægtede han Oline Petrine Moos (født 1893). Med understøttelse af Akademiet rejste han i 1857 udenlands og opholdt sig i Tyskland og Frankrig omkring to år. Stort udbytte ud over nogle studier og en del tegninger bragte denne rejse næppe for hans kunst; mere betydning fik hans anden rejse i 1866, på hvilken han efter bestilling af kong Christian 9. malede studierne til et større billede, Slotsruinerne ved Heidelberg. Dette arbejde, der udstilledes 1867 sammen med Drachenfels ved Rhinen, hører til kunstnerens smukkeste frembringelser.

Schovelin døde 18. december 1893 efter at have udfoldet en stor virksomhed og vundet betydelig popularitet. Han var utvivlsomt en ikke ganske ringe begavelse og lagde ofte, især i sine ungdomsarbejder, natursans og sund følelse både for farve og form for dagen; desuden sad han inde med evne til smagfuldt motivvalg og afrundet komposition og førte oprindelig en let og kvik pensel, men efterhånden vænnede han sig til en mindre solid arbejdsmåde, og hovedmassen af hans senere værker tyder gennemgående på en tilbagegang, der skyldtes en noget forceret produktion og en dermed sammenhængende mangel på fordybelse i naturstudierne. Dog er hans indgående skildringer af danske træer, udgivet som en samling raderinger, Mærkelige gamle danske Træer navnlig Ege og Bøge, Hft. 1-7, 1881-91, interessante og enestående. Sine motiver søgte han—bortset fra de få udenlandske billeder og enkelte ting fra Tåsinge og Langeland—næsten udelukkende i få miles afstand fra København.

Referencer

Eksterne henvisninger 
 

Malere fra Danmark
Danskere i 1800-tallet
Personer fra København
Landskabsmalere
Personer i Dansk Biografisk Leksikon
Spa (Belgien)

Spa er en by i Belgien beliggende i Vallonien i Liège-provinsen, der har  indbyggere. Byen ligger 35km sydøst for Liège og 45 km sydvest for Aachen og er kendt for sine termiske kilder.

Motorsportsbanen Circuit de Spa-Francorchamps er beliggende tæt ved Spa.

Verdensarv fra 2021 
Den 24. juli 2021 indskrev UNESCO Spa som verdensarv. Spa blev én af de 11 byer i Europas store kurbadesteder.

Referencer 

Byer i Belgien
Kommuner i Belgien
Tour de France-byer
Verdensarvsområder i Belgien
Kurbyer
Niels Christian Andersen

Niels Christian Andersen (født i Søborg 23. november 1964) blev i 1987 kørelærer og startede køreskolen Tip Top Trafik i 1990. Niels Christian Andersen har medvirket i flere tv-programmer, 48 timer, Danmarks værste billist 2004 og 2005 som dommer og i DR-programmet Rapporten. Niels Christian Andersen er ofte brugt i nyhedsprogrammer om diverse færdselsreleterede emner. Niels Christian Andersen har siden sin start i køreskolebranchen opstartet flere firmaer: Køreteknisk anlæg sjælland, Trafikførstehjælp og Tip Top Auto.

Erhvervsfolk fra Danmark
Pauillac

Pauillac er en commune i Gironde départementet i det sydvestlige Frankrig.

Under Tour de France 2010, var Pauillac målby for den 52 km lange 19. etape (enkeltstart) med start i Bordeaux.

Vin 
Communen består af kun 3000 hektar (12 km²) vingårde i Haut-Médoc mellem landsbyerne Saint-Julien i syd og Saint-Estèphe i nord, men er også hjem for tre af Bordeaux' fem Premier Cru-vine: Château Lafite Rothschild, Château Latour og Château Mouton Rothschild.

Udvalg af Pauillac-landejendomme 
 Château d'Armailhac
 Château Clerc-Milon
 Château Duhart-Milon-Rothschild
 Château Grand-Puy-Ducasse
 Château Grand-Puy-Lacoste
 Château Haut-Bages-Liberal
 Château Haut-Batailley
 Château Lafite Rothschild
 Château Latour
 Château Lynch-Bages
 Château Mouton Rothschild
 Château Pedesclaux
 Château Pichon Longueville Baron
 Château Pichon Longueville Comtesse de Lalande
 Château Pontet-Canet

Se også 
 Fransk vin
 Bordeaux (vindistrikt)

Referencer 

  INSEE commune file

Byer i Gironde
Tour de France-byer
Wudangbjergene

Wudangbjergene, Wudangshan eller Wu Tang Shan (forenklet kinesisk: 武当山, kinesisk skrift 武當山, pinyin: Wǔdāng Shān), er en lille bjergkæde i provinsen Hubei, Kina, syd for byen Shiyan.

Wudangshan er kendt for de taoistiske klostre som fandtes her. Klostrene blev kendt som et akademisk centrum for forskning, uddannelse og folk der dyrkede  meditation, kampsport, traditionel kinesisk medicin, taoistisk landbrug og ting relateret dertil. Så tidigt som under Han-dynastiet (25-220 e.Kr), fik bjerget kejserens opmærksomhed. Under Tangdynastiet (618-907), opførtes  de første anlæg – Fem dragers tempel. Klostre  tømtes, blev skadet, forfaldt, og blev forladt underog efter Kulturrevolutionen 1966-1976, men Wudangshan har i den  senere tid fået en øget popularitet hos turister fra andre dele af Kina og andre lande, takket være sin sin naturskønne  beliggenhed og historiske værdi. Klostrene og bygningerne blev optaget på   UNESCOs Verdensarvslistei  1994. Paladserne og templerne i Wudangshan, som blev bygget som et organiseret kompleks under Mingdynastiet (1300-1700-tallet) består af taoistbygninger fra så tidigt som 600-tallet. De repræsenterer den højeste klasse af kinesisk kunst og arkitektur over en periode på næsten 1.000 år. Bland templerne kan nævnes Den Gyldne hal, Nanyantemplet og Purpurskystemplet.

2003 brændte det 600 år gamle Yuzhengongpalads ned ved et uheld forårsaget af en ansat på en kampsportsskole .

Wudangshan dukker ofte op i kinesiske kampsportsfilm og har givet navn til  Wu-Tang Clan.

Eksterne henvisninger 

 International Wudang Federation（including training in Wudangshan) 

Kultur i Kina
Verdensarven i Kina
Bjerge i Kina
Nationalparker i Kina
Nicolai Aagesen

Nicolai Aagesen (3. maj 1783 i København – 13. februar 1861 i København) var en dansk nationalbankdirektør, far til Andreas Aagesen.

Han blev født 3. maj 1783 i København som søn af generalkrigskommissær Søren Aagesen, privat dimitteret 1799, juridisk kandidat 1802, underkancellist i Kancelliet 1803, kancellist 1806, kancellisekretær samme år, assessor i Overretten i København 1809, justitiarius i Københavns Søret 1816, justitsråd 1817, direktør i Nationalbanken 1821, tillige ekstraordinær assessor i Højesteret 1824, etatsråd 1826, kgl. direktør for Nationalbanken 1838, konferensråd 1846, Kommandør af Dannebrog 1853 og døde i København 13. februar 1861.

Han blev i året 1818 gift med Julie Augusta Drewsen (16. maj 1799 – 27. oktober 1847), datter af Christian Drewsen, ejer af Strandmøllens papirfabrik, og Anna Christine Dorothea f. Lassen. Han nød megen anseelse i de forskellige embedsstillinger, han beklædte.

Kilder 
 Georg Kringelbach, "Aagesen, Nicolai", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814

Eksterne henvisninger 
 

Kommandører af 1. grad af Dannebrog
Nationalbankdirektører fra Danmark
Jurister fra Danmark
Højesteretsdommere fra Danmark
Danskere i 1800-tallet
Personer i Dansk Biografisk Leksikon
Konferensråder fra Danmark
Nicolai
Zahir (Islam)

Zāhir er et arabisk udtryk som betyder "synlig" eller "åbenbar". Ifølge nogle muslimske grupper, betegner zāhir den (synlige og åbenbare) ydre mening af Koranen, mens det modsatte, bātin, refererer til den (skjulte) indre mening af Koranen. Især sufier og shia-muslimer lægger meget vægt på zāhir-bātin-opdelingen.

I alevismen henviser begrebet zāhir til den synlige verden og til den religiøse dogmatiske lovgivning, sharīa, mens bātin henviser til den dybere forståelse og den sande og skjulte mening, som ligger bag dogmet.

Islam
Snekketøj

Snekketøj er en trense eller hovedtøj til heste, specielt brugt på Amager.

Eksterne henvisninger 
Eksempler på snekketøj

Rideudstyr
Batin (Islam)

Bātin er et arabisk udtryk som betyder "skjult". Blandt nogle muslimske grupper benyttes ordet om den skjulte/indre mening af Koranen, som står i kontrast til den synlige (zāhir) mening af Koranen. Betegnelsen al-Batin, som betyder "Den Skjulte" er desuden også et af Allahs 99 navne.

Det er især shia- og sufi-muslimer, som lægger stor betydning til zāhir-bātin-opdelingen. Ifølge mange shia-muslimer er det kun imamerne, som er i stand til at fortolke og forstå den skjulte side af Koranen. Udtrykket bātin kan også henvise til den indre betydning og realiteten bag al eksistens.

I alevismen er bātin en betegnelse på den indre verden og den indre sandhed, som kun kan opnås gennem en spirituel søgen. Dette dækker over den spirituelle vej, tarikat, som er en række udviklende niveauer, der i alevismen er nødvendige at følge for at kunne opnå sandheden.

Islam
Def Jam Recordings

Def Jam Recordings er et amerikansk hip-hop pladeselskab, der ejes af Universal Music Group, og fungerer som en del af Def Jam Music Group. I Storbritannien under navnet Def Jam UK og drives gennem Mercury Music Group, mens det i Japan, er Def Jam Japan drives gennem Universal Sigma Music.

Def Jam Recordings, spillede en vigtig rolle i den tidlige amerikanske hiphopkultur der dukker op i anden halvdel af 1980'erne. Virksomheden blev grundlagt i 1984 af iværksætteren Russell Simmons og Rick Rubin, og nogle af de første kunstnere der skrev kontrakt med Def Jam var Beastie Boys, Run DMC og LL Cool J.

Eksterne henvisninger 

 

Etableret i 1984
Pladeselskaber fra USA
Universal Music Group
Ottone in villa

Ottone in villa (RV 729) er en opera i tre akter af Antonio Vivaldi til en italiensk libretto af Domenico Lalli (under pseudonymet Sebastiano Biancardi). Ottone in Villa var Vivaldis første opera; den havde urpremiere den 17. maj 1713 på Teatro delle Grazie i Vicenza. Lallis pastorale drama finder sted i det gamle Rom, og var en kondenseret udgave af Francesco Maria Picciolis satiriske libretto til Carlo Pallavicinos opera Messalina (1679), men Lalli ændrede flere af figurerne i Picciolis libretto: Messalina blev til den opfundne rolle, Cleonilla. Claudius blev ændret til en anden romersk kejser, Otho (Ottone), som allerede havde figureret som hovedperson i Monteverdis L'incoronazione di Poppea (1642) og i Händels Agrippina (1709).

Roller

Synopsis 

Den romerske kejser Ottone er forelsket i Cleonilla, som dog ikke kan modstå to unge romere, Ostilio og Caios flirt. Ostilio er i virkeligheden en kvinde, Tullia, der har forklædt sig, fordi hun er forelsket i Caio. Hun har planer om at dræbe Cleonilla, fordi hun er jaloux, men hun prøver først at afholde hende fra et forhold med Caio. Caio ser mødet og misforstår det som et romantisk møde. Han advarer Ottone, som kommanderer ham til at dræbe Ostilio. Før han kan udføre ordren, afslører Ostilio sig selv som Tullia. Cleonilla hævder altid at have vidst det for at forsone Ottone. Han tror hende, hvorefter Tullia og Caio bliver gift.

Diskografi 
 Patrizia Pace (Cleonilla, sopran), Anna Maria Ferrante (Tullia, sopran), Aris Christofellis (Caio, mandlige sopran), Jean Nirouët (Ottone, kontratenor), Luigi Petroni (Decio, tenor), Ensemble Seicentonovecento, Flavio Colusso (dirigent). Optaget september 1993. Bongiovanni 10016/18.
 Susan Gritton (Cleonilla, sopran), Monica Groop (Ottone, mezzosopran), Nancy Argenta ( Caio Silio, sopran), Mark Padmore (Decio, tenor), Sophie Daneman (Tullia, sopran) Collegium Musicum 90, Richard Hickox (dirigent). Efter en udgave fra 1997 af Eric Cross. Label: Chandos Chaconne 0614.

Noter og referencer

Kilder 
 Casaglia, Gherardo, "17 Maggio 1713, Mercoledì", Almanacco Amadeus, Besøgt 7. maj 2009.
 Folena, Gianfranco and Arnaldi, Girolamo, Storia della cultura veneta, Vol. 5, pt. 1, N. Pozza, 1976.
 Ketterer, Robert C., Ancient Rome in Early Opera, University of Illinois Press, 2008. 
 Strohm, Reinhard, Essays on Handel and Italian opera, Cambridge University Press Archive, 1985. 
 Vasta, Stephen Francis, "Records: Vivaldi: Ottone in Villa", Opera News, November 1998. Besøgt 7. maj 2009.

Operaer på italiensk
Operaer af Antonio Vivaldi
Nerone fatto Cesare

Nerone fatto Cesare er en tabt opera med betegnelsen dramma per musica af Antonio Vivaldi.

Opførelseshistorie 
Operaen blev uropført på Teatro Sant'Angelo i Venedig under karnevallet i 1715. Den blev genopført (med mange nye arier) på Accademia i Brescia under karnevallet i 1716.

Roller

Referencer 

Opera seria
Operaer på italiensk
Operaer af Antonio Vivaldi
Fiale

Fiale (gr. fiala, kar, skål) kaldes
med et allerede i middelalderens slutningstid
brugeligt ord de små firkantede eller ottekantede
stentårne, som kroner den gotiske arkitekturs
stræbepiller.

Pinakel (fr. pinacle, lat.
pinnaculum; af pinna, svingfjer, murtinde)
bruges i samme betydning som fiale, der især
anvendes i Tyskland, medens pinacle er fransk-engelsk
sprogbrug.

Fiale består af to dele: forneden
skaftet eller kroppen, hvis sider øverst ender
i smågavle og for øvrigt kan være
gennembrudte som baldakiner eller dekorerede med
stavværk og blindinger; foroven det slanke,
spidse tag, hvis kanter gerne er prydede med
stenblade (tysk: Krabben, Knaggen),
medens der på toppen er anbragt en korsblomst.

Gotikkens dekorative tendenser førte til en
meget udstrakt brug af fialer; på gotiske
brudstensspir kan de gentages i det uendelige, ligesom
de overalt flankerer de prydgavle, hvormed
gotikken smykkede døre og vinduer. Endelig
overførtes de, som så mange andre af stilens
arkitekturformer, til kunsthåndværkets
ornamentik, hvor de i lille format forekommer
overalt i skulptur og i maleri, i træ og i
metal.

Kilde 
 Opslag  af mag. art. Chr. A. Jensen i Salmonsens Konversationsleksikon, bd. 7, s. 928

Eksterne henvisninger 

 Opslag  på "pinakel" i Den Store Danske, DSD
 "Gotisk arkitektur: 1250 – 1550" , mange fagudtryk, tegninger og billeder

Note

Bygningsdele
Karlas kabale (film)

Karlas kabale er en dansk børnefilm fra 2007 baseret på bogen af samme navn skrevet af Renée Toft Simonsen. Filmen er instrueret af Charlotte Sachs Bostrup og har manuskript af Ina Bruhn.

Medvirkende 
 Elena Arndt-Jensen som Karla
 Paw Henriksen som Ejnar
 Nicolaj Kopernikus som Leif 
 Ellen Hillingsø som Rikke/Mor 
 Allan Olsen som Allan/Far
 Ulla Henningsen som Gudrun
 Jonathan Werner Juel som Lillebror 
 Kristian Halken som Buster 
 David Petersen som Politibetjent
 Søren Malling som Børnelokker

Eksterne henvisninger 
 

Film baseret på bøger
Familiefilm fra Danmark
Danske film fra 2007
Dramafilm fra Danmark
Julefilm fra Danmark
Dansksprogede film
Ryttere og hold i Tour de France 2010

Dette er en liste over ryttere og hold, som deltager i Tour de France 2010.

Referencer 

Tour de France 2010
Lotto (flertydig)

Lotto kan henvise til flere artikler:

Film 
 Lotto (film) – dansk film fra 2006, instrueret af Peter Schrøder

Personer 
 Lorenzo Lotto – en italiensk kunstmaler (ca. 1480 – 1556)

Spil 
 Lotto – et tilfældighedsspil
 Lotto (Danske Spil) – et lottospil udbudt af Danske Spil

Sport 
 Lotto Sport Italia – en producent og forhandler af sportsudstyr fra Italien
 Omega Pharma-Lotto – et professionelt cykelhold fra Belgien
Karlas Kabale (flertydig)

Karlas Kabale kan henvise til flere artikler:

 Karlas Kabale er en dansk børnebog fra 2003
 Karlas kabale (film) er en danskfilm fra 2007
Tidsgrænse (landevejscykling)

En tidsgrænse er regel inden for cykelsport, der afgør, hvor sent efter etapens vinder, en rytter må krydse målstregen. Slutter en rytter uden for tidsgrænsen, kan denne blive tvunget til at udgå af løbet. Tidsgrænsen varierer og er afhængig af etapens hårdhed og gennemsnitsfarten for vinderen på etapen.

Tour de France 
I Tour de France udregnes tidsgrænsen på følgende måde:

Alle etaper deles ind i 4 kategorier:
 Kategori 1: Etaper uden store udfordringer
 Kategori 2: Kuperede etaper
 Kategori 3: Svære etaper
 Kategori 4: Enkeltstarter

Disse opstilles i en tabel, hvori man finder et procent-tal, der bruges til udregningen: Vinderens tid + del af vinderens tid = Tidsgrænsen.

Eksempler 
 En flad etape (kategori 1) køres med en gennemsnitsfart på 37 km/t. Vinderens tid bliver præcis 4 timer. Tidsgrænsen vil her være 12 minutter efter vinderen, da 5% af 4 timer er 12 minutter. Alle ryttere, der krydser stregen i en tid senere end 4 timer og 12 minutter vil udgå af løbet.
 En hård bjergetape (kategori 3) køres med en gennemsnitsfart på 33 km/t. Vinderens tid bliver præcis 6 timer. Tidsgrænsen vil her være 39 minutter og 36 sekunder efter vinderen, da 11% af 6 timer er 39 minutter og 36 sekunder. Alle ryttere, der krydser stregen i en tid senere end 6 timer, 39 minutter og 36 sekunder vil udgå af løbet.

Undtagelser 
Reglen kan undtages eller ændres af Tour de France-komiteen, som følge af uventede situationer såsom styrt, dårligt vejr og blokerede veje eller hvis mere end 20% af de startende ryttere på etapen falder uden for tidsgrænsen.

Referencer 

Landevejscykling (cykelsport)